**Извештај о примени Смерница за укључивање организација цивилног  
друштва у радне групе за израду предлога докумената јавних политика и нацрта,  
односно предлога прописа за 2024. годину**

Процес доношења закона и јавних политика у демократским друштвима уређен је тако, да укључи што шире слојеве друштва и омогући остварење њихових интереса. Активно учешће грађана и грађанки у доношењу одлука које их се тичу и прописа којима се регулишу њихова права и обавезе је темељ модерне демократије и полазна основа за изградњу праведне и правне државе. Због тога је важно да систем креирања политика и одлучивања буде отворен и јасан и да оставља довољно простора заинтересованој јавности да да свој допринос и утиче на изналажење најбољих решења.

Подршка укључивању у просец израде прописа заснива се на **Смерницама за укључивање организација цивилног друштва у радне групе за израду предлога докумената јавних политика и нацрта, односно предлога прописа**  („Сл. гласник РС“, бр. 8/20 и 107/21),(у даљем тексту: Смернице).

У складу са повереним мандатом, Министарство за људска и мањинска права и друштвени дијалог (у даљем тексту: Министарство), спроводи активности у циљу обезбеђивања укључивања организација цивилног друштва у процес израде прописа и докумената јавних политика.

Министарство, пружа стручну подршку државним органима који желе да укључе организације цивилног друштва у процес израде прописа и докумената јавних политика, која се заснива на **Смерницама**.

**I Примена Смерница за укључивање организација цивилног  
друштва у радне групе за израду предлога докумената јавних политика и нацрта,  
односно предлога прописа**

Министарство је током 2024. године наставило са активностима промоције и обезбеђивања учешћа организација цивилног друштва у процесу припреме, доношења и праћења примене прописа и докумената јавних политика.

У погледу реализованих јавних позива у 2024. години објављени су и реализовани следећи позиви:

1. **Јавни позив организацијама цивилног друштва за предлагање кандидата за чланство у Радној групи за израду Нацрта закона о заштити ваздуха**. Јавни позив је расписан у сарадњи са Министарством заштите животне средине и трајао је у периоду од **23. фебруара 2024. године до 08. марта 2024. године.** На Јавни позив пријавило се 11 организација цивилног друштва (у даљем тексту: ОЦД) од којих је пет ОЦД-а испунило услове прописане Јавним позивом. Узимајући у обзир да је циљ овог јавног позива био да се кроз јаван и транспарентан начин изаберу два представника ОЦД-а, Комисија је у Предлогу представника цивилног друштва предложила укључивање две организације које су испуниле унапред дефинисане критеријуме.
2. **Јавни позив организацијама цивилног друштва за избор организација цивилног друштва за учешће у раду Радне групе за израду Предлога стратегије социјалне заштите.** Јавни позив је расписан у сарадњи са Министарством за рад, запошљавање, борачка и социјална питања и трајао је у периоду **од 8. априла до 23. априла 2024. године.** На Јавни позив пријавило се 18 ОЦД од којих је 16 испунило услове прописане Јавним позивом. Узимајући у обзир да је циљ овог јавног позива био да се кроз јаван и транспарентан начин изабере пет представника ОЦД-а, Комисија је у Предлогу представника цивилног друштва предложила укључивање пет организација које су испуниле унапред дефинисане критеријуме.
3. **Јавни позив организацијама цивилног друштва за предлагање кандидата за чланство у Радној групи за израду Нацрта закона о интегрисаном спречавању и контроли загађивања животне средине**. Јавни позив је расписан у сарадњи са Министарством заштите животне средине и трајао је у периоду  **од 18. јуна 2024. године до 12. јула 2024. године.** На Јавни позив пријавило се пет ОЦД-а и све су испуниле услове прописане Јавним позивом, те је Комисија у Предлогу представника цивилног друштва предложила укључивање свих пет организација које су испуниле унапред дефинисане критеријуме.
4. **Јавни позив организацијама цивилног друштва за предлагање кандидата за  чланство у  Радној групи за израду Нацрта програма за индустријску безбедност, са Акционим планом.** Јавни позив је расписан у сарадњи са Министарством заштите животне средине и трајао је у периоду  **од 18. јуна 2024. године до 12. јула 2024. године.** На Јавни позив пријавиле су се две ОЦД-а и обе су испуниле услове прописане Јавним позивом, те је Комисија у Предлогу представника цивилног друштва предложила њихово укључивање.
5. **Јавни позив организацијама цивилног друштва за предлагање кандидата за чланство у Радној групи за израду нацрта Закона у области борбе против трговине људима у Републици Србији**. Јавни позив је расписан у сарадњи са Министарством унутрашњих послова и трајао је у периоду  **од 26. августа до 4. септембра 2024. године.** На Јавни позив пријавило се 13 ОЦД-а од којих је шест испунило услове прописане Јавним позивом. Узимајући у обзир да је циљ овог јавног позива био да се кроз јаван и транспарентан начин изабере пет представника ОЦД-а, Комисија је у Предлогу представника цивилног друштва предложила укључивање пет организација које су испуниле унапред дефинисане критеријуме.
6. **Јавни позив организацијама цивилног друштва за чланство у Радној групи за припрему измене правног оквира консултација и јавне расправе**. Јавни позив је расписан у сарадњи са Републичким секретаријатом за јавне политике и трајао је у периоду **од 14. октобра до 28. октобра 2024. године.** На Јавни позив пријавило се десет ОЦД-а од којих је осам испунило услове прописане Јавним позивом. Узимајући у обзир да је циљ овог Јавног позива био да се кроз јаван и транспарентан начин изабере троје представника ОЦД-а, Комисија је у Предлогу представника цивилног друштва предложила укључивање три организације које су испуниле унапред дефинисане критеријуме.
7. **Јавни позив организацијама цивилног друштва за предлагање кандидата за чланство у Радној групи за израду документа јавне политике у области контроле малог и лаког оружја, муниције и експлозива у Републици Србији за период 2025-2030. године, са Акционим планом за период 2025-2027. година**. Јавни позив је расписан у сарадњи са Министарством унутрашњих послова и трајао је у периоду од 16. октобра до 28. октобра 2024. године. Након истека рока за подношење пријава Комисија, образована решењем Министра за људска и мањинска права и друштвени дијалог, установила је да се на Јавни позив није пријавила нити једна организација цивилног друштва за чланство у Радној групи и поступак је обустављен.
8. **Јавни позив организацијама цивилног друштва за приступање Платформи цивилног друштва за унапређење положаја Рома**. Министарство за људска и мањинска права и друштвени дијалог за потребе Платформе цивилног друштва за унапређење положаја Рома, ради унапређења сарадње са организацијама цивилног друштва за инклузију Рома и Ромкиња и њиховог интензивнијег укључивања у решавање питања од значаја за унапређење положаја Рома и Ромкиња и објавило Јавни позив ОЦД-а за приступ Платформи у периоду од 8. новембра до 22. новембра 2024. године. Платформа кроз своје представнике пружа подршку у раду Координационом телу за унапређење положаја Рома и Ромкиња. Јавним позивом није дефинисан укупан број ОЦД-а које могу да приступе Платформи, већ се сматра да су све ОЦД које су испуниле унапред задате критеријуме дефинисане јавним позивом приступиле Платформи, одакле се покренуло гласање за делегирање **представника Платформе у Стручну групу Координационог тела за унапређење положаја Рома и Ромкиња. У оквиру овог позива пријавило су се 24 ОЦД, од којих су 22 испуниле унапред дефинисане критреијуме. На овај начин Платформи су приступиле 22 ОЦД.**
9. **Јавни позив организацијама цивилног друштва за предлагање кандидата за чланство у Радној групи за израду Нацрта закона о заштити од нејонизујућих зрачења**. Јавни позив је расписан у сарадњи са Министарством заштите животне средине и трајао је у периоду од 19. новембра 2024. године до 10. децембра 2024. године.. На Јавни позив пријавиле су се три ОЦД и све су испуниле услове прописане Јавним позивом, те је Комисија у Предлогу представника цивилног друштва предложила њихово укључивање.
10. **Јавни позив организацијама цивилног друштва за предлагање кандидата за учешће у Посебној радној групи за израду нацрта закона о изменама и допунама Закона о заштити података о личности**. Јавни позив је расписан у сарадњи са Министарством правде и трајао је у периоду **од 26. новембра до 12. децембра 2024. године.** На Јавни позив пријавило се пет ОЦД-а од којих су две испунилe услове прописане Јавним позивом те је Комисија у Предлогу представника цивилног друштва предложила укључивање две организације које су испуниле унапред дефинисане критеријуме.

У току 2024. године спроведено је укупно 10 јавних позива и важно је напоменути да је један јавни позив обустављен, и то Јавни позив организацијама цивилног друштва за предлагање кандидата за чланство у Радној групи за израду документа јавне политике у области контроле малог и лаког оружја, муниције и експлозива у Републици Србији за период 2025-2030. године са Акционим планом за период 2025-2027. година из разлога што **није постојала заинтересованост од стране ОЦД-а.**

Поређењем укупног броја расписаних Јавних позива по годинама 2022., 2023. и 2024. година, констатован је мањи број јавних позива у 2024. години у односу на претходне године.

|  |  |  |  |
| --- | --- | --- | --- |
| **ГОДИНА** | 2022. | 2023. | 2024. |
| БРОЈ ЈАВНИХ ПОЗИВА | 12 | 15 | 10 |

Када је у питању број организација које су показале заинтересованост за учешће у процесима израде и доношења прописа и докумената јавних политика, односно оних које су учестовале у Јавним позивима у 2024. години, укупно је поднета 91 пријава од стране ОЦД-а у оквиру 9 јавних позива, док је предложено за укључивање у радна тела 49 ОЦД-а. У погледу броја представника цивилног друштва предложено је 52 члана/заменика државним органима који су иницирали покретање поступка. Напомињемо да у Јавном позиву организацијама цивилног друштва за приступање Платформи цивилног друштва за унапређење положаја Рома нису бирани чланови /заменици већ ОЦД (22 ОЦД).

Поређењем података укупног броја пријављених ОЦД-а (91) на 9 јавних позива у 2024. години, са укупним бројем предложених ОЦД-а (49), долазимо до податка да је око 53% заинтересованих организација за учешће у процесу израде прописа и документа јавних политика и предложено за именовање у радним групама у односу на укупан број пријављених. Разлог је, што постоји велики број одбачених пријава због неиспуњавања критеријума дефинисаних јавним позивом, као и већа заинтересованост ОЦД-а за учешће у радним групама од броја тражених ОЦД-а.

У 2024. години укупно су одбачене 22 пријаве, због неиспуњавања критеријума дефинисаних јавним позивом. Поређењем са укупним бројем пријављених ОЦД-а (91) на свим јавним позивима са укупним бројем одбачених пријава (22), долазимо до податка да око 24% од укупно пријављених ОЦД-а не испуњава унапред задате критеријуме.

Уколико поредимо податке из 2023. године када је 22% пријава одбачено због неиспуњавања формалних услова прописаних Јавним позивом у тој години, са подацима из 2024 године, овај податак нам надаље указује да је неопходно организовати обуке са организацијама цивилног друштва на тему примене Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа, обзиром да се број одбачених пријава из године у годину повећава.

Поређењем података о укупном броју тражених ОЦД-а на 9 јавних позива (33 ОЦД-а) са податком о укупном броју поднетих пријава ОЦД-а (91) примећено је да је заинтересованост за учешће ОЦД-а на Јавним позивима велика, односно скоро три ОЦД-а конкуришу на једно тражено место.

Значајан је и податак, да је од укупног броја тражених ОЦД-а (33) предложено њих (49) што је за 48% више предложених ОЦД-а у односу на број тражених и тај податак нам показује да постоји отвореност органа јавне управе за укључивање ОЦД у радна тела.

У погледу броја жена и мушкараца представника цивилног друштва који су предложени за чланство у радним групама/саветодавним телима, евидентиран је већи број жена (34) у односу на број мушкараца (18).

У циљу праћења процеса укључивања ОЦД-а у рад Радних група, Министарство за људска и мањинска права и друштвени дијалог је упутило допис свим органима са којима су у току 2024. године спроведени Јавни позиви, са молбом да доставе повратну информацију, да ли су у укључили ОЦД у рад Радних група у складу са достављеним предлозима комисија.

На основу прикуљених одогора, можемо констатовати да сви државни органи који су, примењујући Смернице, извршили избор организација цивилног друштва и њихових представника путем Јавног позива, поступили су у складу са Предлогом Комисије.

**II Други начини укључивања организација цивилног друштва у рад радних група за израду предлога докумената јавних политика и нацрта, односно предлога прописа**

Министарство за људска и мањинска права и друштвени дијалог је у циљу сагледавања укпуног броја организација цивилног друштва чији су чланови именовани од стране органа у рад радних група за израду предлога докумената јавних политика и нацрта, односно предлога прописа у 2024. години, упутило државним органима молбу за достављање следћих података:

- Укупан број чланова организација цивилног друштва, које су укључене у радне групе за израду прописа и докумената јавних политика, примењујући самостално **Смернице за укључивање организација цивилног друштва у радне групе за израду предлога докумената јавних политика и нацрта, односно предлога прописа**  („Сл. гласник РС“, бр. 8/20 и 107/21), односно путем јавно објављеног позива са унапред задатим критеријумима за избор;

- Укупан број чланова организација цивилног друштва који су укључени у радне групе за израду прописа и докумената јавних политика, директним позивом, без примене Смерница;

- Укупан број радних група које су формиране за израду прописа и докумената јавних политика без укључивања представника организација цивилног друштва.

Анализом достављених одговора утврђено је да у 2024. години, ни један државни орган није спровео самостално Јавни позив и процедуре прописане Смерницама за укључивање организација цивилног друштва у радне групе за израду докумената јавних политика и нацрта, односно предлога прописа.

Од укупно основане 54 радне групе, 22 не укључују организације цивилног друштва. У 32 радне групе, организације цивилног друштва активно су учествовале, с тим да су позване за учешће директним позивом од стране надлежног органа, без примене Смерница.

Директним позивом, у рад Радних група, не примењујући Смернице, укључено је 152 организација цивилног друштва.

|  |  |  |
| --- | --- | --- |
| Укупан број радних група за израду прописа и докумената јавних политика у којима учествују ОЦД-а и  **директно су позване ОЦД за учешће** | Укупан број радних група које су формиране за израду прописа и докумената јавних политика, **без укључивања представника ОЦД-а** | Укупан број организација цивилног друштва које су укључене у радне групе за израду прописа и докумената јавних политика, директним позивом,  **без примене Смерница** |
| 32 | 22 | 152 |

Занимљив је и податак да је у сарадњи са Министарством унутрашњих послова, спроведен јавни позив организацијама цивилног друштва за предлагање кандидата за чланство у Радној групи за израду документа јавне политике у области контроле малог и лаког оружја, муниције и експлозива у Републици Србији за период 2025-2030. године, са Акционим планом за период 2025-2027. година, који је и обустављен, јер до истека рока за пријаву, није било нити једне поднете пријаве. Након обуставе поступка, Министарство унутрашњих послова је у радну групу укључило једну организацију цивилног друштва директним позивањем.

Уколико поредимо податке о укључености организација цивилног друштва у рад радних група применом Смерница, са укључености ОЦД-а директним позивом, подаци нам показују да се већина државних органа, опредељује да организације цивилног друштва укључује у рад директним позивом без примене Смерница.

|  |  |
| --- | --- |
| Број ОЦД изабраних за учешће у РГ применом Смерница | Број ОЦД изабраних за учешће у РГ директним позивом |
| 49 | 152 |

На основу добијених података, укупан број организација цивилног друштва које су учествовале у процесу израде прописа у 2024. години је 201 (укључене директним позивом и поштујући Смернице) кроз укључивање у рад 41 радне групе.

Када су у питању други начини укључивања цивилног друштва у процес израде прописа, већина државних органа је навела да се , уколико у радној групи немају чланове организација цивилног друштва, могућност њиховог активног учешћа у процесу доношења прописа, пружа кроз процес jавних консултација и jавних расправа.

**III Други начини укључивања организација цивилног друштва - рад повремених радних тела**

Министарство за људска и мањинска права и друштвени дијалог, у складу са мандатом који има, анализирало је и укупан број организација цивилног друштва које су укључене у рад повремених радних тела (повремених радних тела чији је мандат у току), а која су образована одлуком Владе Републике Србије, у складу са чланом 22. Пословника Владе („Сл.гл. РС “ бр 61/2006 – пречишћен текст, 69/2008, 88/2009, 33/2010, 69/2010, 20/2011, 37/2011, 30/2013, 76/2014 и 8/2019 – др. уредба), на предлог ресорног органа државне управе.

У складу са достављеним подацима, укупан број органа државне управе које имају активна повремена радна тела у 2024. години, са учешћем организација цивилног друштва је 11.

У 2024. години, укупно је активних 27 повремених радних тела и учешће у њима има 155 организација цивилног друштва.

По извештају о учешћу организација цивилног друштва у повременим телима из 2023. године, у тој години, укупно активних било је 21 повремених тела, у којима је учешће узела 121 организација цивилног друштва.

Упоређујући податке из 2023. и 2024. године, евидентан је пораст у ангажовању организација цивилног друштва у повременим телима, и то нарочито у области пољопривреде.